Mette Helene Jespersen, som er tidligere kokke-elev på Syvsten Kro og Motel er ikke blevet kaldt for "møgkælling", "møgso" eller "luder" - og derfor er Syvsten Kro og Motel nu blevet frikendt efter påstande om sexchikane over for hende. I første omgang havde Tvistighedsnævnet ellers behandler sagen, hvor Mette Helene Jespersen blev tilkendt en godtgørelse på 25.000 kroner, fordi nævnet vurderede, at der var sket overtrædelse af ligebehandlingsloven. Men efter andre nuværende og tidligere ansatte har forklaret ved Retten i Aalborg, at de ikke kan nikke genkendende til kvindens forklaringer, så er Syvsten Kro og Motel nu blevet frikendt for beskyldningerne om sexchikane. Derfor skal hun nu betale 38.000 kroner i sagsomkostninger til Syvsten Kro og Motel. Ejerne af Syvsten Kro og Motel ønsker ikke at udtale sig om sagen.

Opsummering:
Retten i Aalborg frikender Syvsten Kro og Motel i en sag om sexchikane. Kvindens forklaringer stemte ikke overens med de andre nuværende og tidligere ansattes forklaringer.